CELEX: 62013CN0153
Language: lv
Date: 2013-03-26 00:00:00
Title: Lieta C-153/13: Lūgums sniegt prejudiciālu nolēmumu, ko 2013. gada 26. martā iesniedza Okresný súd Bardejov (Slovākija) — Pohotovosť s.r.o./Ján Soroka

22.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 178/3
            
         Lūgums sniegt prejudiciālu nolēmumu, ko 2013. gada 26. martā iesniedza Okresný súd Bardejov (Slovākija) — Pohotovosť s.r.o./Ján Soroka
   
   (Lieta C-153/13)
   2013/C 178/04
   Tiesvedības valoda — slovāku
   
      Iesniedzējtiesa
   
   
      Okresný súd Bardejov
   
   
      Lietas dalībnieki pamata procesā
   
   
      Prasītājs: Pohotovosť s.r.o.
   
   
      Atbildētājs: Ján Soroka
   
   
      Prejudiciālie jautājumi
   
   
               1)
            
            
               Vai Padomes 1993. gada 5. aprīļa Direktīva 93/13/EEK (1) par negodīgiem noteikumiem patērētāju līgumos (turpmāk tekstā — “Direktīva 93/13”), kopsakarā ar Eiropas Savienības Pamattiesību hartas 47. un 38. pantu, ir jāinterpretē tādējādi, ka tā nepieļauj tādu dalībvalsts tiesisko regulējumu, kāds aplūkots šajā lietā, — kurā juridiskai personai, kuras mērķis ir patērētāju tiesību aizsardzība, nav atļauts iestāties izpildes procesā, lai aizstāvētu patērētāju, no kura tiek atgūts parāds, kas izriet no līguma, kurš noslēgts ar patērētāju, un patērētāju nepārstāv advokāts?
            
         
               2)
            
            
               Vai pirmajā jautājumā minētais Eiropas Savienības tiesiskais regulējums ir jāinterpretē tādējādi, ka ir pārkāptas patērētāja un personas, kas iestājusies lietā, pamattiesības uz tiesību aizsardzību tiesā Pamattiesību hartas 47. panta izpratnē, ja izpildes procesā nav atļauts piedalīties juridiskai personai, kuras mērķis ir patērētāju tiesību aizsardzība, un patērētāju nepārstāv advokāts?
            
         
      (1)  OV L 95, 29. lpp.; OV Īpašais izdevums latviešu valodā, 15. nod., 2. sēj., 288. lpp.